वाजपेयी के जन्मदिन पर गिनाईं केंद्र राज्य सरकार की उपलब्धियां
भारतीयजनता पार्टी ने शुक्रवार को पूर्व प्रधानमंत्री अटल बिहारी वाजपेयी का जन्मदिन सुशासन दिवस के रूप में मनाया। इस मौके पर जयपुर शहर भाजपा की ओर से बिडला सभागार में सुशासन सम्मेलन आयोजित किया गया। इसमें वक्ताओं ने वाजपेयी को याद करते हुए केंद्र और राज्य सरकार की योजनाओं को गिनाया। मुख्य वक्ता पार्टी के राष्ट्रीय महामंत्री अरूण सिंह ने कहा कि अटल बिहारी वाजपेयी विनम्र और सरल थे। उनका कोई विरोधी नहीं था। वाजपेयी को अद्वितीय बताते हुए सिंह ने कहा कि उनके जैसा नेता किसी पार्टी में नहीं है।
सिंह ने कहा कि परमाणु परीक्षण के बाद कई देशों की ओर से लगाए गए प्रतिबंध के आगे वे झुके नहीं। उन्होंने कहा कि वसुंधरा राजे गरीब के घर जाकर उनकी समस्याएं सुन रही है। कांग्रेस या अन्य पार्टियों के मुख्यमंत्री ऐसा क्यों नहीं करते। प्रदेशाध्यक्ष अशोक परनामी ने कहा कि हमारे प्रधानमंत्री कहते है कि सरकार वह है जो गरीबों की सोचे, उनकी सुने और उनके लिए काम करे। प्रदेश की मुख्यमंत्री ने भी विजन 2020 तैयार कर लिया है और उसी के आधार पर आगे बढ़ रही है। उन्होंने कहा कि उनकी सरकार प्रदेश और देश के विकास के प्रति प्रतिबद्ध है। शहर अध्यक्ष संजय जैन ने अतिथियों का स्वागत किया। कार्यक्रम में नगरीय विकास मंत्री राजपाल सिंह शेखावत, सामाजिक न्याय एवं अधिकारिता मंत्री अरूण चतुर्वेदी, सांसद रामचरण बोहरा, विधायक मोहनलाल गुप्ता, सुरेंद्र पारीक, कैलाश वर्मा, लक्ष्मीनारायण बैरवा, महापौर निर्मल नाहटा सहित भाजपा के कई नेता मौजूद थे। कार्यक्रम में शहर के तीन विधायक घनश्याम तिवाड़ी, नरपत सिंह राजवी और उच्च शिक्षामंत्री कालीचरण सराफ नहीं पहुंचे।
जयपुरदेहात में लगाई चित्र प्रदर्शनी
भाजपाजयपुर देहात की ओर से भाजपा मुख्यालय पर वाजपेयी के जीवन पर आधारित 240 चित्रों की प्रदर्शनी लगाई गई। देहात अध्यक्ष डीडी कुमावत ने बताया कि यह 31 दिसंबर तक चलेगी। प्रदर्शनी का उद्घाटन प्रदेशाध्यक्ष अशोक परनामी ने किया। इस दौरान नगरीय विकास मंत्री राजपाल सिंह शेखावत भी मौजूद थे।
91 साल, बताया 87
वाजपेयीके जीवन पर आधारित एक फिल्म दिखाई गई। जिसमें उनकी 87 कहानियां बताई गई। यह चर्चा की विषय रही। कार्यकर्ताओं ने कहा कि वाजपेयी 91 साल के हो चुके हैं, जबकि इसमें 87 कहानियां ही बताई जा रही है। इससे लग रहा है कि कोई पुरानी फिल्म दिखाई गई है।
सांगानेरविद्याधर नगर मंडल अध्यक्षों के नाम नहीं
सम्मेलनके कार्ड पर सांगानेर और विद्याधर नगर मंडल अध्यक्षों के नाम नहीं थे। पार्टी ने दोनों ही स्थानों पर मंडल अध्यक्ष का चुनाव रद्द कर दिया था। विद्याधर नगर क्षेत्र से बड़ी संख्या में कार्यकर्ता वाहन रैली निकालते हुए कार्यक्रम में पहुंचे थे। रैली का नेतृत्व क्षेत्र के पांच पार्षद कर रहे थे।
bho_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva